<classify> Taarifa kwa vyombo vya habari iliyotolewa Dar es Salaa jana na, Ofisa Habari wa Shirikisho la Soka Tanzania, TFF Baraka Kizuguto ilisema kila kundi litatoa timu moja ya juu itakayocheza fainali za kupanda ligi daraja la kwanza msimu ujao.Alisema leo michezo mitatu ya Kundi C itachezwa katika raundi hiyo ya mwisho, ambapo Villa Squad watacheza dhidi ya Mshikamano Uwanja wa Mabatini, Mlandizi, Abajalo Dar dhidi ya Karikaoo FC Uwanja wa Karume na Changanyikeni watakuwa wenyeji wa Cosmopolitan Uwanja wa Shirika la Elimu Kibaha.Kesho kundi A, Green Warriors watawakaribisha Abajalo ya Tabora katika Uwanja wa Mabatini Mlandizi, Transit Camp watakuwa wenyeji wa Mvuvumwa Uwanja wa Kambarage Shinyanga.Pia Kundi C, Alliance Schools watakuwa wenyeji wa Bulyankulu katika Uwanja wa CCM Kirumba, JKT Rwamkoma watacheza dhidi ya Pamba FC Uwanja wa Karume Musoma, na Madini FC watakuwa wenyeji wa AFC Arusha Uwanja wa Mbulu.Jumapili Kundi D, Mkamba Rangers watacheza dhidi ya Wenda FC Uwanja wa CCM Mkamba, Sabasaba watakuwa wenyeji wa The Mighty Elephant Uwanja wa Jamhuri Morogoro, huku Mbeya Warriors wakicheza dhidi ya African Wanderes katika Uwanja wa Sokoine Mbeya.Timu moja ya kwanza kutoka katika kila kundi zitacheza hatua ya fainali Machi 7-14, kwenye Uwanja wa Karume, Dar es Salaam, ili kupata timu tatu za juu zitakazopanda moja kwa moja ligi daraja la kwanza msimu ujao.  <topic>: MICHEZO 